Malawi

Malawi, kent offeecially as the Republic o Malawi (; Chichewa ) is a landlocked kintra in sootheast Africae that wis umwhile kent as Nyasaland. It is bordered bi Zambie tae the northwast, Tanzanie tae the northeast, an Mozambique on the east, sooth an wast. The kintra is separatit frae Tanzanie an Mozambique bi Lake Malawi. Its size is ower 118,000 km2 (45,560 sq mi) wi an estimatit population o mair nor 13,900,000. Its caipital is Lilongwe, the seicont lairgest ceety is Blantyre an the third lairgest is Mzuzu. The name Malawi comes frae the Maravi, an auld name o the Nyanja fowk that inhabit the area.

Malawi wis first settled durin the 10t century an remained unner native rule till 1891 whan it wis colonised bi the Breetish, wha ruled the kintra till 1964. Upon gainin unthrildom it became a single-pairty state unner Preses Hastings Banda, wha remained preses till 1994, whan he wis oostit frae pouer. Malawi haes a democratic, multi-pairty govrenment.  Malawi haes a sma military force that includes an airmy, a navy an an air wing.  Malawi's foreign policy is pro-Wastren an includes positive diplomatic relations wi maist kintras an participation in several internaitional organisations.

Malawi is amang the warld's least developed an maist densely populatit kintras. The economy is hivily based in agricultur, wi a lairgely rural population. The Malawian govrenment depends hivily on ootside aid tae meet development needs, awtho this need (an the aid affered) haes decreased syne 2000. The Malawian govrenment faces challenges in growin the economy, improvin eddication, heal care an the environmental protection an becomin financially independent. Malawi haes several programmes developed syne 2005 that focus on thir issues, an the kintra's ootleuk appears tae be impruivin, wi impruivements in economic growthe, eddication an heal care seen in 2007 an 2008.

References


Category:Kintras in Africae
Category:African Union member states
Category:Landlocked kintras
Category:Inglis-speakin kintras an territories
Category:Least Developed Kintras
Category:Members o the Commonweel o Naitions
Category:States an territories established in 1964
Category:Member states o the Unitit Naitions